На 25 юни, след капитулацията на Франция, е обявено примирие с Германия и Италия. Според условията на примирието френските кораби трябва да бъдат демобилизирани, но да останат под френски флаг. Съгласно секретна заповед на главнокомандващия на френския флот, адмирал Дарлан, при опит за пленяване от Германия или Италия, корабите в никакъв случай не следва да попадат в ръцете на противника, а следва или да отплават в САЩ, или да се потопят.